2025. aastal tuleb Eestisse õppustele korraga terve Briti brigaad
#000003
Kui seni on NATO otsuse alusel käinud Eestis erinevad Ühendkuningriigi relvajõudude üksused peamiselt eFP lahingugrupi raames ning kokku viibib Eestis korraga umbes tuhat Briti sõjaväelast, siis 2025. aastal tuleb Eestisse õppustele terve Suurbritannia brigaad, mille koosseisus on vähemalt 3000 võitlejat. Brigaad on määratud Eesti diviisi koosseisu tagama siinset julgeolekut kriisi olukorras.
#000004
"Ühendkuningriik on meie kaitseks lisaks juba Eestis olevale eFP lahingugrupile määranud tugevdusbrigaadi ja nendega koos harjutame siirmist täies koosseisus 2025. aastal. Erinevate brigaadi osistega juba võimalikult ka varem," ütles kaitseministeeriumi kaitsepoliitika asekantsler Tuuli Duneton ERR-ile.
#000005
Ta lisas, et Suurbritannia osaleb igal aastal Eesti suurõppustel, järgmisel aastal osalevad Briti relvajõud Kevadtormil oma rahvusliku eriti kõrges valmiduses kiirreageerimisüksusega, mida kasutatakse lühikese eelhoiatusega kriiside korral. Sellele lisaks on britid 2024. aastal NATO kiirreageerimisväe raamriik.
#000006
"Selline lahendus on mõlemat pidi hea – siin õppusel saavad käia nii kiirreageerimisüksused kui ka meile allokeeritud brigaad," kommenteeris Duneton.
#000007
Sama öeldakse ka kolmapäeval Eesti ja Briti kaitseministri allkirjastatud ühisavalduses, mille kohaselt tuleb 2024. aasta Kevadtormile Ühendkuningriigi väga kõrges valmisolekus õhudessantbrigaadi üksus ning 2025. aastal Eestisse määratud Briti soomusbrigaad.
#000008
Eesti kaitsmiseks määratud brigaadi puhul on tegemist Suurbritannias juba olemasoleva mehhaniseeritud brigaadiga, mille osa allüksusi on juba ka varem Eestis õppustel osalenud või siin eFP raames käinud, öeldi kaitseministeeriumist ERR-ile.
#000009
Kaitseministrite ühisavalduses viidatakse ka sellele, et lisaks 2022. aasta novembris sõlmitud kokkuleppega Eesti kaitsmiseks kõrges valmisolekus soomusbrigaadi eraldamisele tugevdas Suurbritannia ka praegu pataljoni-suuruse eFP lahingugrupi staapi, et suurendada valmisolekut kiiresti vastu võtta brigaadi suurust üksust, kui selline Eestisse saabub.
#000010
Suurbritannia asekaitseminister relvajõudude ja veteranide küsimustes James Heappey ütles eelmise aasta oktoobris Briti parlamendis antud vastuses, et 2023. aasta jooksul suurendatakse lahingugrupi staabi koosseisu umbes 35 ohvitserile.
#000011
Lahingugrupi paigutamise otsus tehti juba 2016. aastal
#000012
NATO riikide juhid otsustasid Varssavi tippkohtumisel 2016. aasta juunis, pärast julgeolekukeskkonna muutumist, mille põhjustas Venemaa esmane agressioon Ukrainas, paigutada alliansi ettenihutatud lahingugrupid (eFP) Eestisse, Lätisse, Leetu ja Poola. Eestis paikneva liitlaste lahingugrupi juhtriigiks on Suurbritannia, kuid selle koosseisus on ka Prantsuse, Taani ja Islandi sõjaväelased. Tapale saabus esimene lahingugrupp 2017. aasta aprillis.
#000013
Briti üksused roteeruvad lahingugrupis nagu missioonidel, umbes kuue kuu tagant. Seni on Eestis käinud Ühendkuningriigi Mercia rügement, kuninglik tankirügement, kuninga husaarid, kuninganna husaarid, laskurrügement, rügement 5 Rifles, kuninglik Walesi rügement, kuninglik füsiljeede rügement.
#000014
Lisaks Eestis alaliselt paiknevale lahingugrupile tõi Ühendkuningriik pärast Venemaa kallaletungi Ukrainale 2022. aastal Eestisse ka täiendava pataljoni, millega suurenes Briti üksuste kogu number siin ajutiselt umbes 2000 peale.
#000015
Liitlaste lahingugrupi koosseisus roteeruvate üksuste kõrval on Eestis õppustel osalenud ka teised Briti üksused. Seetõttu ütleski kaitseväe juhataja Martin Herem teisipäeval, et tänaseks teavad tuhanded Briti sõjaväelased, sajad ohvitserid ja allohvitserid, mis on Eesti, nad oskavad Eestis tegutseda ja jõuaksid ohu korral siia mõne päevaga.
#000016
Pevkur Briti brigaadi alalisest kohalolekust: me poleks valmis veel üheks Nursipaluks
#000019
Eesti ehitab vastuvõtualad veel 1600 liitlassõdurile
#000021
Herem: NATO kaitseplaanide kinnitamine teeb ohule reageerimise kiiremaks
#000022
Kallas: kaitseplaanide järgi on Eesti valmis rünnaku kohe tagasi lööma
#000023
Eesti diviisi staabiga liituvad enne Kevadtormi liitlaste ohvitserid
#000025
Õppusel Talvelaager osaleb ligi 1300 sõdurit ja kaitseliitlast
#000026
"Välisilm": Eestisse tuuakse juurde lahinguüksusi ja moodsat relvastust
#000027
Briti sõdureid on järgmisel aastal oodata Eestisse eelkõige õppuste ajaks
#000029
NATO kolonel: 10 000 liitlassõdurit tunneb Eesti olusid ja kaitseplaane
#000030
Kantsler: saime NATO tippkohtumiselt pea kõik, mida küsisime
#000031
Suurbritannia lubas Eesti kaitsmiseks juurde tuhat sõdurit
#000032
NATO lahingugrupp jätkab tegevust viirusereeglitest hoolimata
#000033
EM-iks valmistuv kurlingunaiskond võitis Riias toimunud turniiri
#000035
Türgi parlamendihoone lähistel toimus enesetapuplahvatus
#000036
Soomlaste ChatGPT analoog hakkab mõtlema ka eesti keeles
#000041
Ida-Virumaal loodetakse ettevõtjaid ja tööjõudu ligi meelitada uute moodsate korterite ehitamisega
#000042
Kümne aasta eest taassündinud Haapsalu fotoklubi avas kaks uut näitust
#000043
Rahvusringhäälingu arendusosakond otsib oma meeskonda frontend arendajat
#000044
Juhan Parts: rohepööre tähendaks õigusriigi allavett laskmist
#000046
Tippsportlased on mures: Eesti sport võib jääda keskpäraseks
#000049
Tänak: kui nägin teiste rehvivalikuid, siis teadsin, et keegi peab eksima
#000052
Soe sügis on kütteperioodi algust edasi lükanud
#000053
Pühapäev tuleb tuuline ja kohati on oodata hoovihma
#000054
Kuressaare eest 400. mängu pidanud Laht: hooaja lõpus mõtlen, mis elu toob
#000055
Kristjan Port: peame kõiki maailmarekordeid natukene sinisilmselt vaatama
#000063
Tänu soojale septembrile saavad inimesed küttekulusid kokku hoida
#000065
Slovakkia valijad otsustavad, kas riik jääb läänemeelseks või kaldub Venemaa poole
#000066
Haapsalu linnavalitsuse uue hoone ehitamine ja vana lammutamine võib maksta kuni viis miljonit eurot
#000067
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000071